**І́гар Мікала́евіч Крывушэ́нка** (нар. 10 лютага 1964, Мінск) — беларускі футбаліст (абаронца) і трэнер. У 2017—2019 гадах — галоўны трэнер нацыянальнай зборнай Беларусі.

Гульнявая кар’ера
-----------------

Выхаванец футбольнай школы СДЮШАР-5 (Мінск). Першы трэнер — Міхаіл Мустыгін. Гуляў за юнацкую зборную СССР. Выступаў за дубль мінскага «Дынама» (1980—1984), гродзенскі «Хімік» (1985—1987), фрунзенскую «Алгу» (1988), акцюбінскі «Акцюбінец» (1989), алданскі «Металург» (1990—1993), якуцкае «Дынама» (1994—1995, ігрок-трэнер), «Селенгу» Улан-Удэ (1996), магілёўскае «Тарпеда-Кадзіна» (1997).

Трэнерская кар’ера
------------------

Працаваў трэнерам «Тарпеда-Кадзіна» (1998), трэнерам фарм-клуба «Змена-БАТЭ» (1999—2000). З 2001 па 2004 год трэніраваў дублюючы склад БАТЭ. З 2005 па 2007 год — галоўны трэнер БАТЭ. З 13 лістапада 2007 года па верасень 2008 года — галоўны трэнер мінскага «Дынама». З 20 снежня 2008 года па 9 мая 2011 года — галоўны трэнер новасібірскай «Сібіры», якая ў 2010 годзе выступала ў расійскай Прэм’ер-лізе. З 2011 года галоўны трэнер узбекскага клуба «Шуртан». З 2012 года быў галоўным трэнерам жодзінскага «Тарпеда-БелАЗ».

1 сакавіка 2017 года быў прызначаны выканаўцам абавязкаў галоўнага трэнера нацыянальнай зборнай Беларусі з захаваннем пасады галоўнага трэнера ў «Тарпеда-БелАЗ», а 22 сакавіка зацверджаны выканкамам БФФ на пасадзе. У ліпені 2017 года Ігар Мікалаевіч пакінуў пасаду галоўнага трэнера «Тарпеда-БелАЗ», правёўшы развітальную таварыскую гульню з узбекскім футбольным клубам «Алмалык», і сканцэнтраваўся на працы ў зборнай.

Пад кіраўніцтвам Крывушэнкі зборная Беларусі заняла апошняе месца ў адборачнай групе да чэмпіянату свету 2018, прапусціўшы наперад у тым ліку зборную Люксембурга. Тым не менш, у лістападзе 2017 года кантракт з трэнерам быў падоўжаны на наступны год. У 2018 годзе зборная Беларусі перамагла ў сваёй групе ў дывізіёне D Лігі нацый, не прапусціўшы ніводнага мяча, аднак у 2019 стартавала адбор да чэмпіянату Еўропы 2020 з чатырох паражэнняў запар. 13 чэрвеня 2019 года па пагадненні з кіраўніцтвам АБФФ Крывушэнка пакінуў пасаду гадоўнага трэнера нацыянальнай зборнай.

У снежні 2019 года стаў галоўным трэнерам інданезійскага клуба «ТІРА-Персікаба» (на наступны год клуб перайменаваны ў «Персікаба 1973»). У лістападзе 2021 года быў адпраўлены ў адстаўку.

У снежні 2022 года ўзначаліў брэсцкае «Дынама». Пад кіраўніцтвам Крывушэнкі клуб запрасіў вопытных ігракоў і значна ўзмацніў склад перад новым сезонам, аднак пачатак сезона апынуўся правальным — каманда прайграла першыя чатыры матчы з агульным лікам 0:7. У красавіку 2023 года кантракт клуба са спецыялістам быў разарваны.

У маі 2023 года ўзвайшоў у трэнерскі штаб праекта Super Bol у Казахстане.

Дасягненні
----------

* Чэмпіён Беларусі: 2006, 2007
* Уладальнік Кубка Беларусі (2): 2006, 2016
* Фіналіст Кубка Беларусі: 2005, 2007
* Пераможца першага дывізіёна чэмпіянату Расіі: 2009
* Фіналіст Кубка Расіі: 2009

Зноскі
------

1. ↑  Игорь Криушенко назначен исполняющим обязанности главного тренера сборной Беларуси
2. ↑  Игорь Криушенко официально утвержден в должности главного тренера сборной Беларуси
3. ↑  «Торпедо-БелАЗ» – «Алмалык». После матча прошло чествование Криушенко
4. ↑  Игорь Криушенко останется главным тренером сборной Беларуси по футболу(недаступная спасылка)
5. ↑  Игорь Криушенко отправлен в отставку
6. ↑  Официально: Игорь Криушенко возглавил индонезийский "Тира Персикабо" (ФОТО)
7. ↑  "Персикабо 1973" уволил Криушенко
8. ↑  Игорь Криушенко возглавил бресткое "Динамо" (руск.). *football.by* (10 снежня 2022). Праверана 13 снежня 2022.
9. ↑  Криушенко покинул пост главного тренера брестского "Динамо" (руск.). *football.by* (18 красавіка 2023). Праверана 20 красавіка 2023.
10. ↑  Игорь Криушенко подтвердил, что продолжит карьеру в Казахстане (руск.). *football.by* (3 мая 2023). Праверана 3 мая 2023.

|  |  |
| --- | --- |
| ⚙️   Тэматычныя сайты | FootballDatabase.eu · FootballFacts.ru · Soccerway · Sportbox.ru · Transfermarkt (ігрок) · Transfermarkt (трэнер) · worldfootball.net (ігрок) |

| ⛭Галоўныя трэнеры  нацыянальнай зборнай Беларусі па футболе |
| --- |
| 
* Вяргеенка (1992—1994)
* Бароўскі (1994—1996)
* Вяргеенка (1997—1999)
* Бароўскі (1999—2000)
* Малафееў (2000—2002)
* Стральцоў (в. а.) (2002)
* Малафееў (2002—2003)
* Байдачны (2003—2005)
* Пунтус (2006—2007)
* Штангэ (2007—2011)
* Кандрацьеў (2011—2014)
* Зыгмантовіч (в. а.) (2014)
* Хацкевіч (2014—2016)
* Крывушэнка (2017—2019)
* Мархель (2019—2021)
* Кандрацьеў (2021)
* Радушка (в. а.) (2021)
* Кандрацьеў (2021—2023)
* Алос (2023 — ц.ч.)

 |